[{"text_idx": "#000003", "text": "Lansiwyd y gystadleuaeth ym mis Ebrill eleni i ddod o hyd I 6 ceidwad moch newydd brwdfrydig. Roedd y broses yn cynnwys cais ysgrifenedig ac yna ymweliad rhithiwr a\u2019r fferm ac asesiad."}, {"text_idx": "#000005", "text": "Fel gwobr yn ogystal a\u0302 phum porchell bydd pob un cystadleuydd hefyd yn cael eu cefnogi gyda rhaglen hyfforddiant a fydd yn eu cynorthwyo i ddatblygu sgiliau angenrheidiol i sefydlu\u2019r a rheoli\u2019r fenter newydd hon."}, {"text_idx": "#000006", "text": "Bydd y rhaglen hyfforddiant yn cynnwys lles a gofalu am foch, deddfwriaeth, bwyd anifeiliaid a maeth gyda hyfforddiant ychwanegol yn ystod y flwyddyn. Yn ogystal bydd cefnogaeth a sesiynau mentora ar gyfer y cystadleuwyr gan arbenigwyr o\u2019r sector foch."}, {"text_idx": "#000007", "text": "I gystadlu yn y gystadleuaeth roedd yn rhaid i\u2019r cystadleuydd fod yn aelod o Glwb Ffermwyr Ifanc ac yn angerddol am fagu moch. Bydd pob un o\u2019r enillwyr yn derbyn yr her i fagu ei moch ac yn ddiweddarach yn y flwyddyn, yn ystod Ffair Aeaf Brenhinol Cymru, bydd y prif enillydd yn cael ei ddewis."}, {"text_idx": "#000009", "text": "\u201cRwy\u2019n gyffrous iawn i gymryd rhan yng nghamau nesaf y gystadleuaeth ac rydw i wedi dysgu gymaint yngly\u0302n a\u0302 chadw moch yn barod wrth gymryd rhan yn rhannau cyntaf y gystadleuaeth. Rwy\u2019n edrych ymlaen at ddysgu llawer mwy dros y misoedd nesaf.\u201d"}, {"text_idx": "#000010", "text": "\u201cRwy\u2019n edrych ymlaen At ddysgu llawer mwy dros y misoedd nesaf, trwy gael profiad gyda\u2019r moch ,a gyda\u2019r hyfforddiant rhithiol. Mae hyn yn gwireddu breuddwyd,\u201d ychwanegodd."}, {"text_idx": "#000011", "text": "Wrth drafod y cynnwrf yngly\u0302n a\u0302\u2019r cyhoeddiad dywedodd Elliw Roberts o Fryn Sannan, Ynys Mo\u0302n, aelod o CFFI Rhosybol bod y gystadleuaeth yn gyfle i\u2019r to ifanc ddechrau meddwl am y posibilrwydd o arallgyfeirio i faes arall ym myd amaeth."}, {"text_idx": "#000014", "text": "\u201cMae\u2019r rhaglen Menter Moch Cymru yn fenter arbennig i aelodau CFfI Cymru. Mae\u2019r rhaglen yn rhoi\u2019r cyfle i\u2019r rhai sy\u2019n cymryd rhan i ddatblygu sgiliau busnes a rheoli da byw. Mae\u2019n rhoi cyfle unigryw a chyffrous i aelodau gael profiad ymarferol o gadw moch, ac mae hyn yn oed yn rhoi\u2019r cyfle i\u2019r ffermwyr ifanc sy\u2019n cymryd rhan i ddatblygu busnes newydd a chyffrous, cyfle y mae nifer o\u2019n cyn-gystadleuwyr wedi mentro arno\u2019n llwyddiannus."}, {"text_idx": "#000015", "text": "\u201cRydym ni yn CFfI Cymru a\u2019r Pwyllgor Materion Gwledig yn falch iawn o gael y cyfle i weithio unwaith eto gyda Menter Moch Cymru ar y prosiect yma, a hoffem gymryd y cyfle hwn i ddymuno pob lwc i\u2019r enillwyr eleni.\u201d"}]